Наконт выкарыстання ў назве слова “яцвяжскія” арганізатары спаслаліся на гісторыю. Маўляў, па легендзе Петрыкаў некалі заснаваў яцвяжскі князь Пётр. Праўда гэта ці не – высвятляць гісторыкам, а вось за званне лепшых сярод волатаў прыехалі пазмагацца маладыя людзі з розных населеных пунктаў нашага раёна. Арганізатарамі мерапрыемства выступілі, акрамя самога функцыянера, Петрыкаўскі выканаўчы камітэт, раённы фізкультурна-спартыўны цэнтр дзяцей і моладзі, раённая арганізацыя БРСМ, і ўсё гэта пры падтрымцы “Бізон пра-спорт прамоўшэн” і Гомельскага мотаклуба “Начныя ваўкі”. Судзіць спаборніцтвы, як і ў мінулым годзе, быў запрошаны генеральны сакратар Федэрацыі сілавога мнагаборства Аляксандр Мартыненка.